Veličná

Veličná, hungare Nagyfalu [nadjfalu] estas vilaĝo kaj municipo en Slovakio. Ekde 1950 ankaŭ proksima vilaĝeto apartenas al la municipo.

 Situo 
Veličná situas laŭ rojo, laŭ ĉefvojo kaj fervojo Vrútky-Trstená. Dolný Kubín troviĝas je 4 km.

 Historio 
La loko estis loĝata jam dum la bronzepoko. La unua mencio okazis pri la vilaĝo en 1272 en latina formo "Magna villa" (=granda vilaĝo). La hungara loknomo "Nagfalw" (signifanta la samon) aperis en 1420. La vilaĝo iĝis kampurbo dum regado de Sigismondo la 1-a (Sankta Romia Imperio). En 1683 unuigita armeo de poloj kaj litovoj bruldetruis la urbeton. En 1715 620 loĝantoj vivis tie, en 1778 779 loĝantoj, en 1828 1536 loĝantoj vivis en 202 domoj. En 1910 laŭ la popolnombrado vivis en Nagyfalu 882 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Árva (reĝa departemento), al distrikto de Alsókubin, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Veličná 794 homoj, (792 slovakoj).

 Vidindaĵoj 
 romkatolika preĝejo omaĝe al Sankta Mikaelo el la 14-a jarcento, en 1657 kaj post 1683 rekonstruita
 luterana preĝejo de 1785, turo alkonstruiĝis en 1865

 Famuloj 
En la iama Nagyfalu naskiĝis János Szeberényi (superintendanto).

Kategorio:Municipoj en distrikto Dolný Kubín